Казы-Курт, Казыкурт
Казы-Курт, Казыкурт — топоним. Каныкей Чыйырды менен Семетейди алып Букарга качып баратканда басып өткөн белес. “Казы Курттун кайкысын Кайран энең таянып, Ары жагы кара талаага Эңкейип энең жетти эле” (Саякбай Каралаев, Семетей, 1. 32). Географиялык реалияда Чымкент облусунун түштүк чыгышында жайгашкан тоо.

Колдонулган адабияттар
"Манас" энциклопедиясы/Мамлекеттик тил жана энциклопедия борбору. Бишкек: Кыргыз энциклопедиясынын Башкы редакциясы, - 1995. 1-т. - 440 б. ISBN -5-89750-013-4
Манас эпосу